Ministru kabineta rīkojuma projekta **„Par ēku īpašuma un zemesgabala Smilšu ielā 53A, Daugavpilī, 39/100 domājamās daļas nostiprināšanu zemesgrāmatā uz valsts vārda un pārdošanu” un** Ministru kabineta rīkojuma projekta **„Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””  
apvienots sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta **„Par ēku īpašuma un zemesgabala Smilšu ielā 53A, Daugavpilī, 39/100 domājamās daļas nostiprināšanu zemesgrāmatā uz valsts vārda un pārdošanu”** (turpmāk – Rīkojuma projekts) mērķis ir ēku īpašuma valstij piekrītošās 39/100 domājamās daļas un zemesgabala 39/100 domājamās daļas nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk – Atsavināšanas likums) noteiktajā kārtībā. Vienlaikus ir sagatavots grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”, kas paredz svītrot no rīkojuma 11.pielikuma 2025.punkta zemes vienības Smilšu ielā 53A, Daugavpilī, (zemes vienības kadastra apzīmējums 0500 004 4721) 39/100 domājamās daļas.  Rīkojuma projekti stājas spēkā to parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 5.panta pirmā daļa un Civillikuma 968.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projektā ietverto nekustamo īpašumu**  Latgales apgabaltiesas zvērināta notāre Gundega Rutkovska 2016.gada 8.augustā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4328, ar kuru par bezmantinieka mantu atzītas ēku/būvju īpašuma **Smilšu ielā 53A, Daugavpilī,** (turpmāk – Ēku īpašums) **39/100** domājamās daļas.  Saskaņā ar Nekustamā īpašuma valsts kadastra informācijas sistēmā (turpmāk – NĪVKIS) reģistrētiem datiem Ēku īpašums sastāv no dzīvojamās mājas (kadastra apzīmējums 0500 004 4721 001) un šķūņa (kadastra apzīmējums 0500 004 4721 003).  Mantojuma atstājējas īpašuma tiesības uz Ēku īpašuma 39/100 domājamām daļām nav nostiprinātas zemesgrāmatā. Īpašuma tiesības uz Ēku īpašuma atlikušām 61/100 domājamām daļām zemesgrāmatā nav nostiprinātas.  Mantojuma lietā iesniegta kreditora Daugavpils pilsētas pašvaldības (turpmāk – Kreditors) pretenzija 301,90 *euro* apmērā.  Ministru kabineta 2013.gada 2.jūlija noteikumu Nr.364 „Noteikumi par zvērināta tiesu izpildītāja rīcību ar bezmantinieku mantu” 14.punktā un 14.2. apakšpunktā noteikts, ja divu nedēļu laikā pēc šo noteikumu [12.punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12.punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu [8.](http://m.likumi.lv/doc.php?id=258429#p8) un [49.punktā](http://m.likumi.lv/doc.php?id=258429#p49) minētajos gadījumos, zvērināts tiesu izpildītājs ar pieņemšanas un nodošanas aktu nodod sabiedrībai ar ierobežotu atbildību “Publisko aktīvu pārvaldītājs Possessor” (iepriekšējais nosaukums – valsts akciju sabiedrība “Privatizācijas aģentūra”, turpmāk – Possessor) valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās.  Ievērojot to, ka noteiktajā termiņā un kārtībā minētais Kreditors neizmantoja savas pirmtiesības, Latgales apgabaltiesas (iecirknis Nr.17) zvērināta tiesu izpildītāja Valentīna Sterinoviča ar 2017.gada 11.maija pieņemšanas un nodošanas aktu Ēku īpašuma valstij piekrītošās 39/100 domājamās daļas nodeva Possessor valdījumā.  Saskaņā ar NĪVKIS reģistrētiem datiem Ēku īpašums atrodas uz zemes vienības (kadastra apzīmējums 0500 004 4721) Smilšu ielā 53A, Daugavpilī, (turpmāk – Zemes vienība) 0,0683 ha apmērā.  Likuma „Par zemes reformas pabeigšanu pilsētās” 2.panta pirmajā daļā ir noteikts termiņš līdz kuram Latvijas pilsoņi - dzīvojamās ēkas īpašnieki vai augļu dārza lietotāji, kuriem zeme piešķirta augļu dārza ierīkošanai ar apbūves tiesībām, varēja pieteikties uz zemes iegūšanu īpašumā par maksu, un tas ir līdz 1999.gada 1.martam. Savukārt saskaņā ar likuma „Par zemes reformas pabeigšanu pilsētās” 2.panta trešo daļu, ja dokumenti nav iesniegti šajā likumā noteiktajā termiņā, tiesības izpirkt zemi saskaņā ar zemes reformas likumiem tiek zaudētas.  Zemes vienība saskaņā ar Ministru kabineta 2013.gada 16.aprīļa rīkojumu Nr.158 “Grozījumi Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”” ir iekļauta Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”” (turpmāk Rīkojums Nr.297) 11.pielikuma 2025.punktā un atrodas Finanšu ministrijas tiesiskajā valdījumā.  Civillikuma 968.pantā noteikts princips par zemes un ēkas nedalāmību, uz zemes uzcelta un cieši ar to savienota ēka atzīstama par tās daļu.  Ievērojot minēto, lai nodrošinātu dalītā īpašuma tiesisko attiecību izbeigšanu un varētu atsavināt Ēku īpašuma un Zemes vienības valstij piekrītošās domājamās daļas, un piedāvāt Ēku īpašuma kopīpašniekam zemi proporcionāli viņa kopīpašuma daļām, ir sagatavots Ministru kabineta rīkojuma projekts “Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””, paredzot svītrot Zemes vienības 39/100 domājamās daļas no Rīkojuma Nr.297 11.pielikuma 2025.punkta.  Kaut arī Zemes vienība piekrīt valstij uz likuma pamata, bez Rīkojuma Nr.297 esamības no 2010.gada 1.jūlija nav iespējams veikt zemes pirmreizējo reģistrāciju zemesgrāmatā, jo, lai veiktu pirmreizējo zemes kadastrālo uzmērīšanu, ierosinātājam (valstij) mērniekam jāiesniedz Ministru kabineta rīkojums par tās piekritību vai piederību valstij, kā to nosaka Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” 284.punkts.  **II Turpmākā rīcība**  Ievērojot to, ka noteiktajā termiņā un kārtībā Daugavpils pilsētas pašvaldība kā kreditors neizmantoja savas pirmtiesības uz Rīkojuma projektā minēto nekustamo īpašumu, tas ir atsavināms, ievērojot Atsavināšanas likuma 5.panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.  Privatizācijas likuma pārejas noteikumu 30.1 punkta otrajā daļā noteikts, ka pēc 2006.gada 1.septembra šajā likumā noteiktā kārtībā privatizē dzīvojamo māju domājamās daļas, ja māja ir valsts vai pašvaldības un kādas citas personas kopīpašumā, kas izveidojies laikā līdz 2006.gada 31.augustam.  Ņemot vērā, ka minētais īpašums valsts un citas personas kopīpašumā nenonāca līdz 2006.gada 31.augustam, tas ir atsavināms saskaņā ar Atsavināšanas likuma nosacījumiem.  Ņemot vērā minēto ir sagatavots Rīkojuma projekts, kas paredz nodot atsavināšanai nekustamā īpašuma valstij piekrītošās domājamās daļas Atsavināšanas likumā noteiktajā kārtībā.  Pēc nekustamā īpašuma ierakstīšanas zemesgrāmatā uz valsts vārda Possessor personā, Possessor, pamatojoties uz Ministru kabineta atļauju, uzsāks Rīkojuma projektā minēto Ēku īpašuma un Zemes vienības domājamo daļu atsavināšanas procesu, tādējādi izbeidzot dalītā īpašuma tiesiskās attiecības un ievērojot Atsavināšanas likuma 11.panta trešo daļu, kurā noteikts, ka vienlaikus ar sludinājumu personai, kuras īpašuma tiesības nostiprinātas zemesgrāmatā, un kurai ir pirmpirkuma tiesības, nosūtāms paziņojums par izsoli, norādot, ka šīs tiesības tā var izmantot tikai tad, ja to rakstveidā piesaka sludinājumā norādītajā termiņā.  Atbilstoši Atsavināšanas likuma 14.panta otrajai daļai publiskas personas nekustamā īpašuma atsavināšana izsludināma šā likuma 11.pantā noteiktajā kārtībā, uzaicinot pirmpirkuma tiesīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.  Pirmpirkuma tiesības ir izmantojamas atbilstoši Atsavināšanas likuma 4.panta ceturtajai daļai.  Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Possessor līdzekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projektā minēto valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Possessor un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

**Ekonomikas ministrs J. Vitenbergs**

**Vīza: Valsts sekretārs E. Valantis**

Reitere 67013021

Vita.Reitere@em.gov.lv